stanford-oval/wikipedia huggingface dataset:
עיר החטאים

| --- | --- |

 מבוסס על:  עיר החטאים 
 בימוי:  פרנק מילר רוברט רודריגז קוונטין טרנטינו (במאי אורח)
 הופק בידי:  אליזבת אוולן פרנק מילר רוברט רודריגז
 תסריט:  מבוסס על קומיקס של פרנק מילר
 עריכה:  רוברט רודריגז 
 שחקנים ראשיים:  ברוס ויליס מיקי רורק קלייב אוון בניסיו דל טורו ג'סיקה אלבה אלייג'ה ווד בריטני מרפי קארלה גוג'ינו ניק סטאל ג'יימי קינג
 מוזיקה:  ג'ון דבני גראהם רבל רוברט רודריגז
 צילום:  רוברט רודריגז 
 מדינה:  ארצות הברית 
 חברת הפקה:  דיימנשן פילמס, Double R Productions 
 חברה מפיצה:  סרטי דיימנשן
 שיטת הפצה:  וידאו על פי דרישה 
 הקרנת בכורה:  1 באפריל 2005
 משך הקרנה:  124 דק' 
 שפת הסרט:  אנגלית 
 סוגה:  סרט פשע, סרט פעולה, פילם נואר, סרט דרמה, נאו-נואר, סרט ויגילנטה 
 מקום התרחשות:  Basin City 
 תקציב:  40,000,000‏$
 הכנסות:  158,753,820‏$
 הכנסות באתר מוג'ו:   sincity
 פרסים:  שלושה פרסי סאטורן פרס BMI למוזיקה
 סרט הבא:  עיר החטאים: עלמה להרוג 
 אתר רשמי
 דף הסרט ב־IMDb
 
עיר החטאים (באנגלית: Sin City) הוא מותחן-פשע משנת 2005 אותו כתבו, הפיקו וביימו פרנק מילר ורוברט רודריגז. הסרט הוא בסגנון נאו-נואר, והוא מבוסס על סדרת הרומנים הגרפיים של מילר, "עיר החטאים".
הסרט מתבסס על שלוש מיצירותיו של מילר:
"הפרידה הקשה" (The Hard Goodbye) - סיפורו של אדם היוצא למסע הרג רצחני בעקבות רוצחה של אהובתו.
"הרצח הגדול" (The Big Fat Kill) - סיפורה של מלחמת כנופיות בין קבוצת פרוצות לקבוצת שכירי חרב.
"הנבל הצהוב" (That Yellow Bastard) - סיפורו של שוטר מזדקן היוצא להגנתה של צעירה מפני רוצח סדרתי גרוטסקי ומעוות.
בסרט מככבים אנסמבל שחקנים, עליו נמנים ברוס ויליס, מיקי רורק, קלייב אוון, ג'סיקה אלבה, בניסיו דל טורו, בריטני מרפי, אלייג'ה ווד, ג'יימי קינג, קארלה גוג'ינו, מייקל קלארק דאנקן וניק סטאל.
אופי הסרט

הסרט מעוצב כקומיקס: כל תמונה וסצנה לקוחה מחוברת הקומיקס בצורה מדויקת, הצבעים השולטים בסרט הם שחור ואפור, מלבד חלקים או אנשים מסוימים אשר הדגשתם היא חיונית, בתאורה המעומעמת, בהצללות ששולטות, אף הדיאלוגים והמונולוגים הם העתק מדויק של תוכן הקומיקס.
שלושת הסיפורים מתאפיינים באלימות, אשר מוצגת באופן מאוד גרפי ובוטה, ובשחיתות אשר נמצאת בכל מקום בעיר: החל מאנשי העיר הפשוטים ועד למנהיגיה. אין מנוס מנקם מצד אנשי העיר ואין אפשרות להתערבות מצד החוק, שכן לעיתים רבות הוא זה שמתנהל באופן לא מוסרי. הסיפורים מצטלבים באופן הדרגתי והעלילה נשזרת לקו עלילתי אחד.
עלילת הסרט > הלקוח תמיד צודק, חלק 1

איש המכירות צועד למרפסת של פנטהאוז כשהלקוחה מסתכלת לעבר העיר. הוא מציע לה סיגריה ואומר לה שהיא נראית כמו אחת שנמאס לה לברוח ושהוא יציל אותה. השניים מתנשקים והוא יורה בה. היא מתה בזרועותיו. הוא אומר שהוא אף פעם לא ידע ממה היא ברחה ושהוא יפדה את הצ'ק בבוקר.
עלילת הסרט > הנבל הצהוב

על הרציף של עיר החטאים, השוטר המזדקן ג'ון הארטיגן מנסה לעצור את רוצח הילדים הסדרתי - רוארק הבן מלאנוס ולרצוח ילדה בת 11 בשם ננסי קאלאהן. רוארק הבן הוא הבן של הסנטור רוארק, ששיחד את המשטרה שיעלימו עין מפשעיו של בנו. השותף של הארטיגן - בוב - מנסה לשכנע את הארטיגן לעזוב את המקרה וללכת, הארטיגן מעלף אותו.
הארטיגן הולך לעבר המחסן שבו רוארק הבן מחזיק את ננסי, נלחם בכאבים שתוקפים אותו עקב בעיות בליבו וגם בכמה מתומכיו של רוארק הבן. רוארק הבן יורה בכתפו של הארטיגן ומנסה לברוח. הארטיגן תופס אותו ויורה באוזנו, בידו ובאיבר מינו.
בוב, שהתאושש בינתיים, יורה להארטיגן בגב. הוא שוחד על ידי סנטור רוארק. כשמכוניות המשטרה מופיעות, בוב משאיר את ננסי שוכבת בחיקו של הארטיגן. הארטיגן מתעלף ואומר שמותו בא כעסקת חליפין הוגנת בתמורה לחייה של ננסי.
עלילת הסרט > הפרידה הקשה

לאחר סטוץ, מארב מתעורר ומגלה שגולדי נרצחה בזמן שהם ישנו. הוא מצליח לברוח מהחדר לאחר שהתברר לו שמנסים להפליל אותו ברצח, נשבע לנקום את מותה של גולדי.
קצינת המבחן שלו, לוסיל, מנסה לגרום לו לוותר על הנקמה. מארב מתחקר מספר אנשים שמובילים אותו לכומר מושחת, שחושף שמשפחת רוארק עומדת מאחורי הרצח. מארב רוצח את הכומר לאחר שהוא מקלל את גולדי.
לאחר שהוא יוצא מהכנסייה הוא מותקף על ידי אישה שנראית בדיוק כמו גולדי, מארב חושב שהוא הוזה.
מארב נוסע לחווה של משפחת רוארק, שם הוא מוכנע על ידי המתנקש השקט שרצח את גולדי. הוא מתעורר במרתף, שבו הוא מוצא את לוסיל שבויה לאחר שנברה בסיפור של המתנקש.
לוסיל מספרת למארב שהמתנקש הוא קניבל ושגולדי הייתה פרוצה. הוא מגלה ששמו של המתנקש הוא קווין ובורח. לוסיל נורית למוות על ידי מפקד של כיתת שוטרים שמופיעה במקום, מארב מחסל את כיתת השוטרים, מתחקר את המפקד שלהם, ולאחר מכן מחסל גם אותו. מארב מגלה שאיש הכנסייה, פטריק הנרי רוארק הוא שארגן את רציחתה של גולדי.
מארב נוסע לעיר הישנה, מחוזן של הפרוצות של עיר החטאים, כדי ללמוד עוד על גולדי ונשבה על ידי אחותה התאומה של גולדי - וונדי (מנהיגת הפרוצות), שעקבה אחריו ותקפה אותו לפני כן כשהוא חשב אותה להזיה, לבסוף הוא משכנע אותה שהוא לא הרוצח.
היא ומארב חוזרים לחווה ומארב מחסל את קווין. הוא מתעמת עם פטריק הנרי רוארק - איש הכנסייה - שמודה בחלקו ברציחות. קווין היה חניכו של פטריק. שניהם אכלו את הפרוצות כיוון שלטענתו של פטריק הם לא אכלו רק את הבשר שלהן אלא גם את נשמותיהן.
מארב מחסל את פטריק אבל נשבה על ידי השומרים שלו.
מארב נלקח לבית חולים שם שוטרים מאיימים לרצוח את אמו כדי לגרום לו להתוודות על הרצח של רוארק, קווין, ושאר קורבנותיהם. הוא נשפט ומקבל עונש מוות בכיסא חשמלי. וונדי מבקרת אותו באגף הנידונים למוות ומודה לו על שנקם את מותה של אחותה התאומה. מארב מוצא להורג למחרת.
עלילת הסרט > הרצח הגדול

שלי מוטרדת על ידי החבר לשעבר המתעלל שלה - ג'קי בוי. החבר הנוכחי שלה, דווייט, מכה אותו ומזהיר אותו שיעזוב את שלי במנוחה. ג'קי בוי בורח לעיר הישנה. דווייט עוקב אחריו ורואה אותו ואת חבריו מטרידים את בקי, פרוצה צעירה. גייל - מנהיגת הפרוצות והמאהבת של דווייט מעת לעת - גם שמה לב למתרחש. כשג'קי בוי מאיים על בקי עם אקדח, מיהו - שמומחית באמנויות לחימה - מחסלת את ג'קי בוי וחבריו. לאחר החיסולים הם מגלים שג'קי בוי הוא למעשה שוטר במשטרת עיר החטאים, שמוצג על ידי התקשורת כגיבור. אם השוטרים יגלו איך הוא מת, הפסקת האש שלהם עם הפרוצות תסתיים והמאפיה תוכל להתחיל מלחמה בעיר הישנה.
דווייט לוקח את הגופות לבור זפת, שם הוא מותקף על ידי שכירי חרב אירים של המאפיה. הוא כמעט טובע בזפת לפני שמיהו מצילה אותו. שכירי החרב מחוסלים פרט לאחד שבורח לתעלות הביוב עם הראש הכרות של ג'קי בוי, מיהו ודווייט מצליחים להשיג את הראש לבסוף ומחזירים אותו לעיר הישנה. באותו זמן, ראש המאפיה מאנוט חוטף את גייל. המאפיה איימה על בקי שהם ירצחו את אמה וגרמו לה לבגוד בפרוצות. המאפיה מתקרבת לפלישה כשמאנוט מוביל. דווייט מחליף את הראש הכרות של ג'קי בוי בתמורה לגייל ומפעיל פצצה שהוא הטמין בתוך הראש הכרות והורס את הראש הכרות לפני שהמאפיה תוכל להעביר את הראש לשוטרים בתור ראיה. הפרוצות האחרות יורות למוות בשכירי החרב של המאפיה, בזמן שבקי הפצועה בורחת.
עלילת הסרט > הנבל הצהוב, חלק 2

הארטיגן מתאושש בבית החולים כשהסנטור רוארק מודיע לו שרוארק הבן בקומה ושמורשת רוארק בסכנה. הארטיגן יופלל בפשעים של רוארק הבן, ואם הוא או ננסי יספרו את האמת - הם ירצחו. ננסי האסירת תודה מבטיחה לכתוב לו מכתבים כל שבוע בזמן השהייה שלו בכלא. הארטיגן הולך לכלא, למרות שהוא מסרב להתוודות. כל שבוע הוא מקבל מכתב מננסי, כמו שהבטיחה. לאחר שמונה שנים, המכתבים מפסיקים, והוא מקבל אצבע כרותה במקום. הארטיגן מודה בכל האשמות מה שמוביל לשחרורו, ויוצא לחפש את ננסי, כשהוא לא יודע שהנבל הצהוב עוקב אחריו. לבסוף הוא מוצא אותה בבר של קיידי, שם היא עובדת כרקדנית ארוטית.
הוא מבין שטמנו לו מלכודת, ושהוא בעצם הוביל את הנבל הצהוב אל ננסי והשניים בורחים במכונית של ננסי. כשהם מתחבאים במלון, הנבל הצהוב מופיע ומציג את עצמו כרוארק הבן, מעוות משנים של ניתוחים להחזרת איברי הגוף שלו. רוארק הבן תוקף את הארטיגן ולוקח את ננסי לחווה של משפחת רוארק לסיים את מה שהתחיל לפני שמונה שנים. הארטיגן עוקב אחריהם ומזייף התקף לב, שנותן לו הזדמנות להרוג את רוארק הבן. בידיעה שהסנטור רוארק לא יפסיק לרדוף אחריהם לעולם, הארטיגן מתאבד כדי שננסי תהיה בטוחה. שוב, הוא מצדיק את מותו בעד חייה של ננסי כעסקה הוגנת.
עלילת הסרט > הלקוח תמיד צודק, חלק 2

בקי הפצועה עוזבת את בית החולים ומדברת בטלפון עם אמה. במעלית היא נתקלת באיש המכירות. כשהוא מקריין את הסצנה, הוא אומר שאם אתה לוקח את הפניה הנכונה בעיר החטאים, אתה יכול למצוא כל דבר. הוא מציע לה סיגריה, קורא לה בשמה, כשהיא פתאום מסיימת את השיחה עם אמה. גורלה אף פעם לא נחשף.
דמויות

הארטיגן (ברוס ויליס) הוא שוטר אמין ומסור לעבודה, אשר בלילה האחרון לפני פרישתו מהתפקיד מוצא את עצמו נאבק נגד שותפו לעבודה ובו בזמן ומנסה נואשות לשמור על שמו הטוב, שפיותו וחייו וכל זה מפאת שניסה להציל ילדה בת 11 מידיו האכזריות של פדופיל מוכר, אשר מהווה איום לכל איש במדינה.
מארב (מיקי רורק) הוא רוצח פסיכופת בעל פנים מושחתות אשר חי בעיר ומכיר אותה טוב כשם שהיא מכירה אותו. סלידת האנשים מפניו מוכרת לו, והוא השלים עם העובדה שנשים לעולם לא יהוו חלק מחייו. עם זאת, לילה אחד הוא מוצא את עצמו שרוע לצדה של פרוצה יפהפייה ובפעם הראשונה בחייו, הרגיש אהבה. העלילה מקבלת תפנית כאשר הוא מתעורר למצוא את הפרוצה עדיין שוכבת לצדו ללא רוח חיים. כעת השוטרים מחפשים אחריו, בזמן שהוא בחיפוש אחרי האיש שאחראי לרצח הפרוצה ולהפללתו.
דווייט (קלייב אוון) הוא צלם אשר נמצא במרדף אחרי השוטרים המושחתים של העיר, ותוך כדי כך גורם לאי סדר ולמעשי רצח רבים, לאחר שגרם להפרה של עסקה בין כנופיית הזונות של העיר לבין אותם השוטרים.
שחקנים

| 0 | 1 | 2 |
| --- | --- | --- |
|  הלקוח תמיד צודק: ג'וש הארטנט – איש המכירות  מארלי שלטון – הלקוחה הפרידה הקשה: מיקי רורק – מארב  ג'יימי קינג – גולדי/ונדי  קארלה גוג'ינו – לוסיל  אלייג'ה ווד – קווין  פרנק מילר – כומר  רוטגר האוור – קרדינל פטריק הנרי רוארק  ג'ייסון דגלאס – מתנקש  קלייב אוון – דווייט מקארת'י (אורח)  בריטני מרפי – שלי (אורח)  ג'סיקה אלבה – ננסי קאלאהן (אורח)  אלקסיס בלדל – בקי (אורח)  רוזריו דוסון – גייל (אורח) |  הרצח הגדול: קלייב אוון – דווייט מקארת'י  בניסיו דל טורו – בלש ג'ק "ג'קי בוי" רפרטי  מייקל קלארק דאנקן – מאנוט  אלקסיס בלדל – בקי  בריטני מרפי – שלי  רוזריו דוסון – גייל  דבון איוקי – מיהו  פטרישיה וון – דאלאס  טומי פלנגן – בריאן  ניקי קאט – סטוקה (אורח) |  הנבל הצהוב: ברוס ויליס – בלש ג'ון הארטיגן  ג'סיקה אלבה – ננסי קאלאהן  ניק סטאל – רוארק הבן/הנבל הצהוב  פאוורס בות' – סנאטור רוארק  מייקל מדסן – בוב  מקנזי וגה – ננסי קאלאהן הצעירה  ג'וד צ'יקוללה – ליבוביץ'  ריק גומז – קלאמפ  ניק אופרמן – שלוב  מיקי רורק – מארב (אורח)  אלייג'ה ווד – קווין (אורח)  בריטני מרפי – שלי (אורח)  קארלה גוג'ינו – לוסיל (אורח, מהדורה מורחבת) |
הכנסות וביקורות

הסרט זכה להכנסות של $29,120,273 בסוף השבוע הראשון להקרנות כאשר הוקרן ב-3220 בתי קולנוע. הסרט הכניס בארצות הברית $74,103,820
84,650,000 ברחבי העולם. סה"כ הסרט הכניס בכל העולם כולל ארצות הברית $158,753,820.
הסרט זכה לביקורות חיוביות. באתר הביקורות rotten tomatoes הסרט קיבל 78% על פי 245 ביקורות. באתר הביקורות Metacritic הסרט קיבל ציון של 74 על פי 30 ביקורות.
סרט המשך

עיר החטאים: עלמה להרוג הוא שמו של סרט המשך שיצא לאקרנים ב-22 באוגוסט 2014, בבימויים של רוברט רודריגז ופרנק מילר. ג'סיקה אלבה, רוזריו דוסון, ג'יימי קינג, ברוס ויליס, מיקי רורק ופאוורס בות' שבים לגלם את דמויותיהם מהסרט הראשון, כאשר מצטרפים אליהם כריסטופר מלוני כמורט, ריי ליוטה כג'ואי, סטייסי קיץ' כוולנקוויסט, ג'וזף גורדון-לוויט כג'וני, אווה גרין כאווה לורד, ג'רמי פיבן כבוב, ג'ונו טמפל כסאלי, דניס הייסברט כמאנוט, ג'יימי צ'אנג כמיהו וג'וש ברולין כדווייט מקארתי (לפני ניתוח לשינוי פנים).
הערות שוליים

↑  מתוך אתר הביקורת "עין הדג"
| קוונטין טרנטינו |
| --- | --- | --- |
| סרטים שכתב וביים | כלבי אשמורת (1992) • ספרות זולה (1994) • ג'קי בראון (1997) • להרוג את ביל (2003) • להרוג את ביל 2 (2004) • חסין מוות (2007) • ממזרים חסרי כבוד (2009)  • ג'אנגו ללא מעצורים (2012) • שמונת השנואים (2015) • היו זמנים בהוליווד (2019) |  |
| סרטים שכתב | רומן על אמת (1993) • רוצחים מלידה (1994) • מצאת החמה עד צאת הנשמה (1996) |  |
| שונות | יום הולדתו של חברי הטוב ביותר (1987) • ארבעה חדרים (1995) • עיר החטאים (2005) • פלאנט טרור (2007) |  |
| --- | --- |
בקרת זהויות :  BnF: cb14530803f (data)  GND: 4846838-1  SUDOC: 078045983  VIAF: 178071259   WorldCat (עם VIAF): 178071259
יהדות טאיוואן

|  אוכלוסייה |
| --- | --- |
 500-1000
 ריכוזי אוכלוסייה עיקריים
 טאיפיי
 דת
 יהדות
 נוסח תפילה
 נוסח לא אורתודוקסי נוסח ספרד
 
האזכור הראשון לגבי הנוכחות היהודית בטאיוואן מתועד רק החל מאמצע המאה ה-20, כאשר עוד מימיה הראשונים, הקהילה היהודית בטאיוואן היוותה קהילה קטנה יחסית מבחינה מספרית.
הנוכחות היהודית בטאיוואן נחשפה לראשונה לציבור הרחב במהלך שנות ה-50 של המאה ה-20, כאשר טקסי דת יהודיים החלו להתקיים בכנסייה הצבאית של ארה״ב בטאיוואן, כאשר גם לאזרחים טאיוואנים ניתנה האפשרות להשתתף בטקסים אלו.
בשנת 1975, הרב אפרים פרדיננד איינהורן החל לשמש כרב הראשי של הקהילה היהודית באי. איינהורן החל לנהל תפילות בבית הכנסת בטאיוואן כ-5 שנים לאחר הגעתו. עד למותו בשנת 2021 ניהל בית כנסת בטאיפיי שבטאיוואן.
לאור העובדה שמדינת ישראל מקיימת קשרים דיפלומטיים מלאים עם הרפובליקה העממית של סין, הדבר מונע ממנה מלהכיר באופן רשמי בעצמאותה של טאיוואן, לאור הסכסוך ארוך השנים בין שתי המדינות. עם זאת, בחודש מאי 1993 נפתח בתל אביב-יפו "משרד הכלכלה והסחר של טאיפיי" ובחודש אוגוסט של אותה השנה פתחה ישראל בטאיפיי את "משרד הכלכלה והסחר של ישראל", ובכך קיבלו יחסי המסחר בין שתי המדינות גושפנקה.
בקיץ 2011 נחנך בטאיפיי בירת טאייואן מרכז חב"ד, המוכר גם בשם "המרכז היהודי של טאיפיי".
בשנת 2016 התקיים בטייפה לראשונה טקס לציון יום הזיכרון הבינלאומי לשואה ביוזמת נציגות ישראל בטאיוואן. בטקס השתתף גם נשיא טאיוואן מא יינג ג׳ו שנשא דברים.
לפי הערכות, בטאיוואן מתגוררים כיום כ-1000 תושבים יהודים, מתוכם 95-90% מתגוררים בטאיפיי.
נוצרים אוהבי ישראל בטאיוואן

בשנת 2002, מוזיאון השואה של טאיוואן נפתח לציבור הרחב בעיר טאינאן. המוזיאון נוסד על ידי צ'או צ'או (בסינית: 卓枝安), כומר טאייואני אשר משתייך לזרם היהדות המשיחית, שנחשב לפי היהדות ולפי הנצרות כזרם בדת הנוצרית.
ראו גם

אפרים פרדיננד איינהורן
יהדות סין
הערות שוליים

↑  Overshadowed by China, a few Jews hold on in Taiwan
↑  Taipei's Jewish community has deep roots
↑  A down-home davening ... in Taiwan
↑   Toast of Taiwan
↑  TAIPEI OFFICIALLY OPENS A JEWISH COMMUNITY CENTRE
↑  בית חב"ד טייוואן
↑  State or State of Mind?
ערך זה הוא קצרמרבנושא תולדות עם ישראל ובנושא טאיוואן. אתם מוזמנים לתרום לוויקיפדיה ו.
כנסיית צ'לוצ'יין (車路墘基督教會), אתר מוזיאון השואה של טאיוואן.
עורך פטנטים

עורך פטנטים (ובראשי תיבות עו"פ) הוא אדם בעל הסמכה משפטית וטכנולוגית המאפשרת לו לסייע לאנשים לרשום זכויות קניין רוחניות, ובראשם פטנטים. לרוב, עורך הפטנטים נדרש לרישיון ייחודי המבטיח כי יש לו הידע והמומחיות הנדרשים לשרת את לקוחותיו.
בישראל, חוק הפטנטים, תשכ"ז-1967 מסדיר את מקצוע עריכת הפטנטים מבחינה חוקית. נכון לאפריל 2020, רשומים בישראל 553 עורכי פטנטים.
קבלת רישיון לעריכת פטנטים מרשות הפטנטים, המדגמים וסימני המסחר מותנית לפי סעיף 142 לחוק בקבלת תואר מדעי או הנדסי ממוסד להשכלה גבוהה, התמחות בת שנתיים במשרד עורך פטנטים העוסק במקצועו שלוש שנים לפחות, ברשות הפטנטים או במחלקת פטנטים של מפעל תעשייתי, עמידה במבחני הרישוי של רשות הפטנטים, המדגמים וסימני המסחר, תשלום אגרה, תושבות ישראלית.
לפי החוק רק עו"פ ישראלי יכול לעסוק במקצוע בישראל, אך הגבלה זו אינה חלה על עורך דין או עובד המדינה בתחום תפקידו. עיסוק בעריכת פטנטים על ידי מי שאינו מוסמך כדין מהווה הסגת גבול במקצוע והוא בבחינת עבירה פלילית. רשות הפטנטים פרסמה אזהרה לציבור על פעילותם של מסיגי גבול, ורשם הפטנטים גילה דעתו כי זו תחילת הפעילות המשפטית כנגדם, אם ימשיכו לפעול. עם זאת, עורכי פטנטים נושאי רישיונות זרים אך לא רישיון ישראלי מועסקים במקצועם במשרדים של עורכי פטנטים ישראלים, אך אינם מיצגים פורמלית את הלקוחות מול רשות הפטנטים.
בניגוד לעורכי הדין, אשר מיוצגים על פי חוק באמצעות לשכת עורכי הדין, עורכי הפטנטים אינם חייבים להיות חברים בלשכה כלשהי. עם זאת, קיימים ארגונים שהחברות בהם היא וולנטרית, דוגמת אגודת עורכי הפטנטים.
ממציא ישראלי אינו חייב בשימוש בשירותיו של עורך פטנטים בעת הגשת פטנט בישראל.
סמכויותיו ותפקידיו

לפי סעיף 154 לחוק הפטנטים עורך פטנטים רשאי לייצג צד בפני רשם הפטנטים ולפי סעיף 155 לחוק הוא רשאי לייצג גם בהליכים בבית משפט בכל הנוגע להמצאה או לפטנט כל עוד הייצוג אינו נוגע בנקודה משפטית וכאשר עורך דינו של הצד המיוצג נוכח במקום.
על פי החוק הישראלי, עורך דין יכול לתת שירותים משפטיים של עריכת פטנטים. עם זאת, בפועל, עורכי הדין אינם עוסקים בעריכת פטנטים לאור הצורך במומחיות טכנולוגית. עורכי פטנטים מוסמכים גם לעסוק בזכויות הקניין הרוחני של עיצובים וסימני מסחר. נושאים אלו אינם דורשים מומחיות טכנולוגית ובהם עוסקים גם עורכי-דין המועסקים במשרדים של קניין רוחני או במשרדים אחרים.
עבודתו היומיומית של עורך הפטנטים עוסקת בייצוג ממציאים המבקשים מונופול על ניצול המצאתם (קרי פטנט) בפני רשות הפטנטים, המדגמים וסימני המסחר וכן עוזר בהגשה של בקשות לרשויות פטנטים זרות. במסגרת עבודה זו, עורך הפטנטים עורך את המידע שמגיש לו הממציא בפורמט המקובל לבקשות פטנט וכותב בסוף הבקשה את תביעותיו. תביעות הפטנט, אחת לפחות, מגדירות במדויק את רכיבי ההמצאה שעליה מתבקשת הבלעדיות.
בחינות הרישוי

בחינות הרישוי מורכבות ממבחן בכתב וממבחן בעל פה, הנערכים אחת לחצי שנה, תחילה המבחן בכתב ולאחר כשבועיים המבחן בעל פה. רשות הפטנטים המדגמים וסימני המסחר מחזיקה במאגר בחינות בכתב הפתוח לעיון הציבור, וכן במאגר שאלות מבחינות בעל פה, הנחשבות כקשות יותר ופחות עקביות בתכניהן.
נבחן בבחינה בכתב בוחר טופס בחינה התואם את תחום התמחותו, למשל מכניקה, ביולוגיה או כימיה, והבחינה כוללת עריכת בקשה, במיוחד תביעות, על פי חומר הכלול בטופס הבחינה.
הבחינה בעל פה בודקת בקיאות בדיני הקניין הרוחני לרבות עיצובים, סימני מסחר וזכויות יוצרים, כמו גם היכרות עם דיני הקניין הרוחני מחוץ לישראל.
על פי החוק, בחינות הרישוי צריכות להיערך על ידי שניים או שלושה בוחנים, כאשר לא יותר מאחד מהם יהיה עורך פטנטים. לב-2011 נשמעה ביקורת על כך שבפועל הבחינות בעל פה מורכבות מפנל של בוחנים הכולל שני עורכי פטנטים ואף יותר והועלתה השאלה איזו השלכה, אם בכלל, יש לחריגה מסמכות זו.
עורכי פטנטים מחוץ לישראל

מקצוע עריכת הפטנטים קיים במרבית מדינות העולם, ודינים שונים מסדירים את זכויותיו של עורך הפטנטים בכל מדינה. על פי רוב, רק עורך הפטנטים רשאי לייצג לקוחות בפני משרד הפטנטים המקומי. כיוון שכך, עורכי פטנטים נעזרים בעמיתים זרים כאשר הם נדרשים להגן על זכויות לקוחותיהם מחוץ למדינה בה הם מוסמכים.
על פי רוב, וכמו המצב בישראל, עורכי פטנטים אינם נדרשים להשכלה משפטית פורמלית אלא להשכלה טכנולוגית. עם זאת, במדינות מסוימות, דוגמת ארצות הברית, ישנה הבחנה בין עורך פטנטים שאינו בעל תואר משפטי, והוא מכונה סוכן פטנטים (Patent Agent), ואילו עורך פטנטים בעל רישיון עריכת דין מכונה עורך-דין פטנטים (Patent Attorney).
בישראל, אף שעורכי הפטנטים אינם נדרשים להיות בעלי רישיון עריכת דין, הם מכונים בלעז Patent Attorneys. מינוח זה אומץ על ידי הכנסת כאשר חוקקה את חוק הפטנטים תשכ"ז-1967, אשר החליף את הפקודה המנדטורית.
ראו גם

פטנט
רשות הפטנטים, המדגמים וסימני המסחר
בוחן פטנטים
הערות שוליים

↑  נורית רוט, היזהרו ממאכערים שרושמים פטנטים - עלול להיגרם לכם נזק בלתי הפיך, באתר TheMarker‏, 26 באוגוסט 2010
↑  רשות הפטנטים, בחינות ורישוי עורכי פטנטים, ‏17.11.2020
↑  M. Factor, "Recent Israel Oral Exams Illegal and Candidates who Failed Should be Allowed to Resit", 8.8.2011 וכן ז. גלסברג, חשש: בחינות עורכי הפטנטים נערכו בחוסר סמכות ואין להן תוקף, 11.11.2011
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
| --- | --- |
בקרת זהויות :  NLI: 987007529543305171  BNE: XX542166  GND: 4173527-4  LCCN: sh85098645  NDL: 00560603  NKC: ph123995
חרוז (חפץ)

חרוזים
חרוז הוא חפץ בעל נקב מפולש.
החרוז מחובר בדרך כלל לחרוזים אחרים באמצעות חוט או חבל בטכניקה הנקראת חריזה.
החרוזים נעשים בצורות שונות ובגדלים שונים. גודלם של החרוזים משתנה בין מילימטרים בודדים למספר סנטימטרים.
חרוזים עשויים מחומרים שונים כגון: זכוכית, פלסטיק, פימו, אבן, אבני חן, אבנים יקרות ואף מזרעים, מתכות, חרס, עיסת נייר, עץ ושרף.
היסטוריה

חרוזים קדומים נתגלו מחומרים טבעיים של קונכיות, צדפים, עצמות בעלי חיים, חרס וזכוכית. חרוזים ידועים כאחת מצורות המסחר הקדומות ביותר של המין האנושי. שימוש ומסחר בחרוזים התקיים לאורך כל ההיסטוריה האנושית. הממצא העתיק ביותר של חרוזים הוא ממרוקו, ומתוארך לכ-150,000 שנה לפני זמננו.
חרוזי זכוכית הופיעו לראשונה כ-6,000 שנה לפני זמננו במסופוטמיה וצפון סוריה. המילה "חרוזים" מוזכרת בתנ"ך פעם אחת בלבד.
בשנת 2022 התגלה חרוז זהב בירושלים מתקופת בית ראשון.
היסטוריה > חרוזי זכוכית

חרוזי הזכוכית העתיקים נוצרו בטכניקה שנקראת ליבה, שהיא טכניקה מורכבת לייצור ולכן אינה נפוצה במיוחד. הזכוכית עצמה עשויה מחומר טבעי שהוא תרכובת של קוורץ, סיד ומלחת. בתקופות קדומות לאחר הכנת תרכובת הזכוכית היו שופכים אותה לתוך קונוס העשוי חרס, ולאחר ההתקרשות היו שוברים את החרס על מנת להפריד את הזכוכית מהקונוס.
שימושים

בני אדם משתמשים בחרוזים החל מהתקופה הפרהיסטורית לצורכי אמנות, אומנות, לשיבוץ בתכשיטים, בביגוד ובמגוון חפצי נוי, אביזרים וחפצים שימושיים. חרוזים שימשו גם באביזרי דת (לדוגמה - במחרוזת תפילה), וכקמעות מזל.
לקריאה נוספת

Dubin, Lois Sherr. 1987. The History of Beads from 30,000 BC to the Present. London: Thames & Hudson
Sleen, Wicher Gosen Nicholaas. 1973. A Handbook on Beads. Liège: Librairie Halbart
הערות שוליים

↑  אסף גולן, בני 150 אלף שנים: התגלו התכשיטים העתיקים בעולם, באתר ישראל היום, 23 בספטמבר 2021
↑  מגילת שיר השירים, פרק א', פסוק י'
↑  דביר עמר, נדיר: תלמידי ישיבת חיצים מצאו חרוז של זהב מתקופת בית ראשון, באתר ערוץ 7, 8 בדצמבר 2022
| --- | --- |
בקרת זהויות :  LNB: 000176793  NKC: ph121883 
חרוזים המשתמשים לקישוט
תמונות קצרות

| --- | --- |
כרזת הסרט
כרזת הסרט
 מבוסס על:  Short cuts 
 בימוי:  רוברט אלטמן 
 הופק בידי:  קריי ברוקו
 תסריט:  רוברט אלטמן לפי סיפורים מאת ריימונד קארבר
 עריכה:  ג'ראלדיין פרוני 
 שחקנים ראשיים:  מת'יו מודין  ג'וליאן מור  פרד ווארד אן ארצ'ר   באק הנרי  יואי לואיס לילי טומלין טום וייטס   ברוס דוויסון   אנדי מקדואל  לייל לווט ג'ק למון   לילי טיילור   רוברט דאוני ג'וניור ג'ניפר ג'ייסון לי כריס פן   טים רובינס   מדלין סטו   פרנסס מקדורמנד לורי סינגר   אני רוס   פיטר גלאגר
 מוזיקה:  מרק אישם 
 צילום:  וולט לויד 
 מדינה:  ארצות הברית 
 חברה מפיצה:  Fine Line Features
 שיטת הפצה:  וידאו על פי דרישה 
 הקרנת בכורה:  3 באוקטובר 1993
 משך הקרנה:  187 דק' 
 שפת הסרט:  אנגלית 
 סוגה:  דרמה קומית, סרט דרמה 
 מקום התרחשות:  לוס אנג'לס 
 הכנסות:  $6,110,979
 הכנסות באתר מוג'ו:   shortcuts
 פרסים:  פרס אריה הזהב פרס גלובוס הזהב לתסריט ופרס מיוחד לאנסמבל שחקנים פרס אוסקר לבמאי הטוב ביותר (מועמדות)
 דף הסרט ב־IMDb
 
תמונות קצרות (באנגלית: Short Cuts) הוא סרט קולנוע של הבמאי רוברט אלטמן, שגם כתב את התסריט בעקבות תשעה סיפורים ושיר ("לימונדה") מאת ריימונד קארבר. הסרט יצא לאקרנים בשנת 1993, לאחר ציפייה דרוכה וזכה להערכה ביקורתית ולציונו כ"יצירת מופת". בכורת הסרט התקיימה בפסטיבל ונציה, שם זכה בפרס אריה הזהב. אלטמן היה מועמד לפרס אוסקר לבמאי הטוב ביותר וזכה בפרס גלובוס הזהב לתסריט. הסרט מורכב מפסיפס של סיפורים הנוגעים בחייהן היומיומיים של 22 דמויות ראשיות בעיר לוס אנג'לס, רובם ככולם אנשי מעמד הביניים השזורים זה בזה. הסיפורים מצטלבים בדרכים שונות, למשל דמות מרכזית בסיפור שלה מופיעה כדמות משנית בסיפורה של דמות אחרת. האווירה בסרט היא של חיים שגרתיים בצל אסון מתקרב (מסוקים בשמי העיר מפזרים חומרי הדברה, ידיעות ממקלטי טלוויזיה ורדיו), הרוויים בשגרה של התמודדות שוחקת ועצב רב. המקרה העיוור שולט באירועי הסרט ובחיי הדמויות וברוב הסיפורים מתמודדות הדמויות עם מוות וחוסר נאמנות. דווקא רעידת אדמה הפוקדת את העיר לקראת סוף הסרט משחררת רמזים לפתרון אופטימי, לפחות לחלק מהדמויות. הסרט מושווה פעמים רבות לסרט "מגנוליה" שיצא שש שנים מאוחר יותר, ודומה לו במידה רבה בסגנון ובצורה. תשעת הסיפורים והשיר "לימונדה" ששימשו כבסיס לסרט קובצו לספר בשם זהה (Short Cuts) עם הקדמת הבמאי.
פרסים

מלבד הזכייה באריה הזהב בפסטיבל ונציה, המועמדות של אלטמן לפרס אוסקר לבמאי הטוב ביותר וזכייתו בפרס גלובוס הזהב לתסריטאי זכה הסרט גם בפרסים הבאים:
פרס גלובוס זהב מיוחד לאנסמבל שחקנים
פרס אינדפנדנט ספיריט לסרט הטוב ביותר
מועמדות לפרס סזאר הצרפתי בקטגוריית הסרט הזר הטוב ביותר
שחקני הסרט זכו בפרסים הבאים:
פרס איגוד המבקרים האמריקני למדלין סטו בקטגוריית שחקנית המשנה הטובה ביותר
פרס הקומדיה האמריקאית להופעה המצחיקה ביותר של שחקנית משנה בסרט קולנוע ( American Comedy Award for Funniest Supporting Actress in a Motion Picture) ללילי טומלין
מועמדות לג'וליאן מור לפרס אינדפנדנט ספיריט בקטגוריית השחקנית הטובה ביותר
הסיפורים ששימשו השראה לתסריט

כל הסיפורים מאת ריימונד קארבר.
"שכנים" - Neighbors
"הם לא בעלך" - They're Not Your Husband
"קורבנות" - Vitamins
"אפשר שתהיה שקט, בבקשה?" - Will You Please Be Quiet, Please?
"כל-כך הרבה מים כה קרוב הביתה" - So Much Water So Close to Home
"דבר קטן וטוב" - A Small, Good Thing
"ג'רי, מולי וסאם" - Jerry and Molly and Sam
"אספנים" - Collectors
"אמור לנשים שאנחנו זזים" - Tell the Women We're Going
"לימונדה" (שיר) - Lemonade
שחקנים

מת'יו מודין - ד"ר רלף ויימן
ג'וליאן מור - מריאן ויימן (אמנית), אשתו
פרד ווארד - סטיוארט קיין
אן ארצ'ר - קלייר קיין (ליצנית), אשתו
באק הנרי - גורדון ג'ונסון
יואי לואיס - ורן מילר
לילי טומלין - דורין פיגוט (מלצרית)
טום וייטס - ארל פיגוט (נהג לימוזינה), בעלה
ברוס דייוויסון - הווארד פיניגן
אנדי מקדואל - אן פיניגן, אשתו
לייל לווט - אנדי ביטקוור (אופה)
ג'ק למון - פול פיניגן (אביו של הווארד)
לילי טיילור - האני פיגוט בוש, בתה של דורין
רוברט דאוני ג'וניור - ביל בוש (מאפר וצייר גוף), בעלה
ג'ניפר ג'ייסון לי - לויס קייזר (נערת שיחות ארוטיות בטלפון)
כריס פן - ג'רי קייזר (מנקה בריכות), בעלה
טים רובינס - ג'ין שפרד (שוטר)
מדלין סטו - שרי שפרד, אשתו; אחותה של מריאן ויימן
פרנסס מקדורמנד - בטי ות'רס (סוכנת נדל"ן), פלגשו של שפרד
פיטר גלאגר - "סטורמי" ות'רס (טייס ריסוס), בעלה בנפרד
לורי סינגר - זואי טריינר (צ'לנית)
אני רוס - טס טריינר (זמרת מזדקנת), אמה
הערות שוליים

↑  94% ביקורות חיוביות באתר Rotten Tomatoes
| --- | --- |
בקרת זהויות :  GND: 4606500-3